Komission direktiivi 97/58/EY, annettu 26 päivänä syyskuuta 1997, alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista annetun neuvoston direktiivin 94/57/EY muuttamisesta (ETA:n kannalta merkityksellinen teksti)



Virallinen lehti nro L 274 , 07/10/1997 s. 0008 - 0008



KOMISSION DIREKTIIVI 97/58/EY, annettu 26 päivänä syyskuuta 1997, alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista annetun neuvoston direktiivin 94/57/EY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista 22 päivänä marraskuuta 1994 annetun neuvoston direktiivin 94/57/EY (1) ja erityisesti sen 8 artiklan, sekä katsoo, että direktiivin 94/57/EY liite perustuu IMO:n päätöslauselmaan A.739(18), joka koskee viranomaisten puolesta toimivien laitosten hyväksymiseen liittyviä toimintaohjeita, IMO:n edustajakokous antoi yhdeksännessätoista istunnossaan päätöslauselman A.789(19), joka koskee viranomaisen puolesta toimivien hyväksyttyjen laitosten katsastus- ja varmentamistoimien kuvauksia, IMO:n päätöslauselmassa A.789(19) esitettyjä kuvauksia on pidettävä lisäyksenä IMO:n päätöslauselmassa A.739(18) esitettyihin toimintaohjeisiin, direktiivin 94/57/EY liitteeseen on tarkoituksenmukaista sisällyttää IMO:n päätöslauselman A.789(19) määräykset soveltuvin osin, ja tämän direktiivin säännökset ovat direktiivin 94/57/EY 7 artiklassa tarkoitetun komitean lausunnon mukaisia, ON ANTANUT TÄMÄN DIREKTIIVIN: 1 artikla Lisätään direktiivin 94/57/EY liitteen osaan A. YLEISET MÄÄRÄYKSET seuraava kappale seitsemänneksi kohdaksi: "7. Laitoksen on toimittava viranomaisen puolesta toimivien hyväksyttyjen laitosten katsastus- ja varmentamistoimien kuvauksista annetun IMO:n päätöslauselman A.789(19) liitteessä esitettyjen määräysten mukaisesti siltä osin, kuin näitä määräyksiä voidaan soveltaa tämän direktiivin soveltamisalalla." 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä syyskuuta 1998. 2. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3. Jäsenvaltioiden on toimitettava tässä direktiivissä tarkoitetuissa kysymyksissä antamansa kansalliset säännökset välittömästi kirjallisina komissiolle. Komission on ilmoitettava tästä muille jäsenvaltioille. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 26 päivänä syyskuuta 1997. Komission puolesta Neil KINNOCK Komission jäsen (1) EYVL L 319, 12.12.1994, s. 20